# Elsa Ruiz

Elsa Ruiz (Madrid, 2 de març de 1987) és una monologuista, dibuixant de còmics i youtuber madrilenya, a més de col·laboradora a la ràdio i a la televisió, coneguda sobretot pel seu transactivisme.

## Carrera

Ruiz, que va iniciar la carrera fent monòlegs al teatre, canalitza el seu activisme feminista i trans per tots els mitjans, artístics inclosos, en els quals s'expressa.
El 2017, va engegar el canal de YouTube Lost in Transition, en el qual narra sovint humorísticament la seva experiència com a dona trans i la realitat de la comunitat LGBTI a Espanya. És la creadora, a banda, d'un còmic en línia homònim amb el mateix fi: visibilitzar i acostar la quotidianitat trans, i de Mi pequeño Poni-Tico, una sèrie de tires còmiques de tint polític protagonitzades per uns ponis. Pel que fa a la literatura, va ser una de les veus presents en l'antologia de temàtica trans (h)amor 6 trans, publicada el 2020.
Posteriorment, va començar a treballar a la ràdio, en programes com ara Sun Days d'EDM Radio, Tarde lo que tarde de la Ràdio Nacional d'Espanya i Vamos Tarde d'Europa FM. El 2018, va debutar a la televisió amb un monòleg al programa La resistencia de la plataforma Movistar+. Des del gener de 2019 fins al març de 2020 va col·laborar en el programa televisiu Todo es mentira del canal Cuatro, presentat per Risto Mejide. En va ser acomiadada tot d'una sota el pretext del protocol contra la COVID-19, però la resta no hi va deixar d'anar. El 2019 també va participar en un episodi del programa valencià Comediants. Finalment, va participar en el programa Sobreviviré de Telecinco, presentat per Nagore Robles fins al novembre del 2021.

## Premis

El 2020, Ruiz va rebre el premi Triángulo del Col·lectiu de Lesbianes, Gais, Transsexuals i Bisexuals de Madrid i de l'Associació Trans d'Andalusia-Sylvia Rivera per la seva trajectòria i la visibilització del col·lectiu que havia fet.

## Vida personal

Al final del 2021, va haver de deixar de col·laborar en el programa Sobreviviré per haver comès una temptativa de suïcidi pel seu diagnòstic d'ansietat i depressió crescudes, en part atesos els missatges d'odi que rep constantment mitjançant les xarxes socials. Així doncs, es va internar voluntàriament en un centre psiquiàtric per a millorar la salut mental. L'abril de l'any següent, va publicar l'anunci del seu retorn en format de vídeo.
Manté una relació amorosa amb una jove catalana lesbiana que signa a les xarxes com Gem Muay, de nom real Gemma, que va denunciar públicament l'escriptora feminista valenciana Lucía Etxebarria per haver plagiat fragments en la seva obra Mujeres extraordinarias. D'afegitó, d'ençà del seu retorn a la vida pública ha adoptat un conill al qual ha posat de nom Sugus.

## Referències

* ↑ «Elsa Ruiz» (en castellà). [Consulta: 22 juny 2021].
* 1 2 #Vegonia 🦄. «Elsa Ruiz: humorista, ilustrador y youtuber en Más de Cultura» (en castellà). [Consulta: 22 juny 2021].
* ↑ «La irresistible comedia de Elsa Ruiz» (en castellà), 26-07-2018. Arxivat de l'original el 2021-06-24. [Consulta: 24 juny 2021].
* 1 2 3 4 5 «¿Quién es Elsa Ruiz, la cómica transgénero (y transgresora) del programa de Risto?» (en castellà). [Consulta: 22 juny 2021].
* ↑ Sust, Imma. «Elsa Ruiz: ¿feminista o fraude?, por Imma Sust» (en castellà), 14-07-2020. [Consulta: 23 juny 2021].
* ↑ Sierra, Irene. «¿Por qué es tan importante la presencia de Elsa Ruíz en La Resistencia?» (en castellà), 05-10-2018. [Consulta: 23 juny 2021].
* ↑ «Elsa Ruiz, cómica e ilustradora transgénero: "Estoy teniendo una transición tan bonita, que ya le hubiera gustado a España"» (en castellà), 03-08-2018. [Consulta: 23 juny 2021].
* 1 2 «Elsa Ruiz: «No se puede permitir que se utilice el feminismo o la causa LGTB+ para dividir y separar».» (en castellà), 14-09-2019. [Consulta: 24 juny 2021].
* ↑ «¿Quién es Elsa Ruiz, la humorista transexual que acompaña a Risto Mejide en 'Todo es mentira'?» (en castellà), 04-03-2019. [Consulta: 24 juny 2021].
* 1 2 FTA, Euforia. «Elsa Ruiz: "Me es más fácil tener licencia de armas que DNI"» (en castellà), 22-02-2021. [Consulta: 23 juny 2021].
* ↑ «Elsa Ruiz, la colaboradora transgénero de 'Todo es mentira' que protagoniza grandes polémicas» (en castellà), 12-04-2020. [Consulta: 24 juny 2021].
* ↑ (H)amor 6 trans. Primera edición: febrero de 2020, 2020. ISBN 978-84-122760-2-2. OCLC 1251789116 [Consulta: 24 juny 2021].
* ↑ LOS40. «‘Todo es mentira’: ¿por qué Elsa Ruiz ya no está en el programa?» (en castellà), 03-11-2020. [Consulta: 22 juny 2021].
* ↑ Llanos Martínez, Héctor. «Elsa Ruiz, cómica: “La televisión es un mundo demoledor, exprime a su gente”» (en castellà). El País, 22-02-2023. [Consulta: 25 febrer 2023].
* ↑ «06.11.2019 | Comediants T2-9: Elsa Ruiz». À Punt, 07-11-2019. [Consulta: 22 juliol 2022].
* 1 2 Parcero, Jorge C. «La reaparición de la humorista Elsa Ruiz tras su internamiento psiquiátrico» (en castellà). Vanitatis, 27-04-2022. [Consulta: 22 juliol 2022].
* ↑ entendi2_admin. «Asociación Trans de Andalucía-Sylvia Rivera anuncia sus premios» (en castellà), 05-09-2020. [Consulta: 24 juny 2021].
* ↑ Parcero, Jorge C. «Elsa Ruiz: así es la cómica que deja la tele por problemas de salud mental» (en castellà). Vanitatis, 24-11-2021. [Consulta: 22 juliol 2022].
* ↑ «Elsa Ruiz deja 'Sobreviviré' por un tiempo: "Voy a ingresar en el área psiquiátrica de un hospital"» (en castellà). mtmad.es, 23-11-2021. [Consulta: 22 juliol 2022].
* ↑ Moreno, Teresa. «Elsa Ruiz reaparece tras su ingreso en un centro psiquiátrico por intentar quitarse la vida» (en castellà). Els 40, 29-04-2022. [Consulta: 22 juliol 2022].
* ↑ Parcero, Jorge C. «La reaparición de la humorista Elsa Ruiz tras su internamiento psiquiátrico» (en castellà). Vanitatis, 27-04-2022. [Consulta: 22 juliol 2022].
* ↑ Ruiz, Elsa. «Cómo conocí a mi novia | Lost in Transition #50 | Elsa Ruiz» (en castellà). YouTube, 12-02-2019. [Consulta: 22 juliol 2022].
* ↑ Mopez, Víctor. «Denuncian a Lucía Etxebarria ante la Fiscalía de Madrid por presunto plagio de su libro 'Mujeres extraordinarias'» (en castellà). Los Replicantes, 04-02-2021. [Consulta: 22 juliol 2022].

## Enllaços externs

* Monòleg d'Elsa Ruiz en el programa La resistencia
* Monòleg d'Elsa Ruiz en el programa Comediants